open-index/open-wikipedia-markdown huggingface dataset:
নূর হাসানালী

**নূর মোহাম্মদ হাসানালী**  (১৩ আগস্ট ১৯১৮ – ২৫ আগস্ট ২০০৬) ছিলেন ত্রিনিদাদ ও টোবাগোর একজন ত্রিনিদাদীয় আইনজীবী, বিচারক এবং রাজনীতিবিদ। তিনি ১৯৮৭ থেকে ১৯৯৭ সাল পর্যন্ত ত্রিনিদাদ ও টোবাগোর দ্বিতীয় রাষ্ট্রপতি হিসেবে দায়িত্ব পালন করেন। অবসরপ্রাপ্ত উচ্চ আদালতের এই বিচারপতি ছিলেন ত্রিনিদাদ ও টোবাগোর রাষ্ট্রপতি পদে অধিষ্ঠিত হওয়া প্রথম ভারতীয় বংশোদ্ভূত ব্যক্তি এবং প্রথম মুসলিম। একই সাথে তিনি আমেরিকা মহাদেশের প্রথম মুসলিম রাষ্ট্রপ্রধানও ছিলেন।

১৯৯০ সালে জামাত আল মুসলিমিন কর্তৃক সংগঠিত অভ্যুত্থান প্রচেষ্টার সময় হাসানালি রাষ্ট্রপতি হিসেবে দায়িত্বরত ছিলেন। সেই সময় একটি ইসলামপন্থী গোষ্ঠী দেশের পুলিশ সদর দফতরে বোমা হামলা চালায়, পার্লামেন্ট দখল করে এবং প্রধানমন্ত্রী ও তাঁর মন্ত্রিসভার সদস্যদের জিম্মি করে। হাসানালি তখন লন্ডন সফরে ছিলেন এবং সরকার নিয়ন্ত্রণ ফিরে না পাওয়া পর্যন্ত সেখানেই অবস্থান করেন। দেশে ফিরে তিনি নিজ দেশের নাগরিকদের শান্ত করতে এবং আইনের শাসন ও গণতন্ত্রকে সঠিক পথে ফিরিয়ে আনতে গুরুত্বপূর্ণ ভূমিকা পালন করেন। তাঁর রাষ্ট্রপতিত্বের সময়কাল মূলত আনুষ্ঠানিক হলেও জাতিগত বিভেদ দূর করতে এবং বিভিন্ন রাজনৈতিক দলের মধ্যে ঐক্য গড়ে তুলতে তাঁর প্রচেষ্টা স্মরণীয় হয়ে আছে।

## জীবনী
হাসানালি সাত ভাইবোনের মধ্যে ষষ্ঠ। তিনি ত্রিনিদাদ ও টোবাগোর সান ফার্নান্দো শহরে একটি ইন্দো-ত্রিনিদাদীয় মুসলিম পরিবারে জন্মগ্রহণ করেন। তিনি করিন্থ কানাডিয়ান মিশন প্রাইমারি স্কুল এবং নাপারিমা কলেজে পড়াশোনা করেন। স্নাতক সম্পন্ন হওয়ার পর তিনি ১৯৩৮ থেকে ১৯৪৩ সাল পর্যন্ত নাপারিমা কলেজেই শিক্ষকতা করেন। ১৯৪৩ সালে তিনি কানাডায় যান, যেখানে তিনি টরন্টো বিশ্ববিদ্যালয়ে পড়াশোনা করেন।

হাসানালিকে "ত্রিনিদাদ ও টোবাগো রাজনীতির ইতিহাসে অন্যতম নিরপেক্ষ, সংযত ও মর্যাদাসম্পন্ন ব্যক্তিত্ব" হিসেবে বর্ণনা করা হয়। ১৯৮৭ সালে যখন তিনি রাষ্ট্রপতির দায়িত্ব গ্রহণ করেন তখন তাকে “একজন নিখুঁত যোগ্যতাসম্পন্ন ব্যক্তি, যার সততা ও বিনয়ের খ্যাতি সর্বোচ্চ স্তরের” বলে আখ্যায়িত করা হয়েছিল। একজন মুসলিম হিসেবে হাসানালি রাষ্ট্রপতির বাসভবন প্রেসিডেন্টস হাউসে অ্যালকোহলযুক্ত পানীয় পরিবেশন না করার সিদ্ধান্ত নেন। প্রধানমন্ত্রী এ. এন. আর. রবিনসনের পক্ষ থেকে কিছু আপত্তি থাকলেও সাধারণ জনগণ কখনোই এই সিদ্ধান্তকে বিতর্কিত বলে মনে করেনি।

হাসানালি ভারপ্রাপ্ত রাষ্ট্রপতি এলিস ক্লার্কের (১৯৭৬-১৯৮৭) স্থলাভিষিক্ত হন এবং তার পর রাষ্ট্রপতি হন আর্থার এন. আর. রবিনসন (১৯৯৭-২০০৩)।

২০০৬ সালের ২৫শে আগস্ ট ত্রিনিদাদ ও টোবাগোর ওয়েস্টমরিংসের নিজ বাসভবনে হাসানালি ৮৮ বছর বয়সে মারা যান। তিনি মৃত্যুর পূর্ববর্তী এক বছর ধরে উচ্চ রক্তচাপে ভুগছিলেন। ইসলামিক রীতি অনুযায়ী সেদিনই  তাঁকে ত্রিনিদাদ ও টোবাগোর সেন্ট জেমস এলাকার ওয়েস্টার্ন কবরস্থানে দাফন করা হয়।

## টীকা

## তথ্যসূত্র
;উদ্ধৃতি

;সূত্র
* জীবনী নালিস থেকে।
* সংক্ষিপ্ত জীবনী নালিস থেকে।
* নূর হাসানালী: ত্রিনিদাদের জীবন্ত কিংবদন্তি – ন্যান্সি গ্রেডন, *বর্ডার লাইনস*, টরন্টো বিশ্ববিদ্যালয়; ২০০৩ সালের শরৎকাল।
* হাসানালির ৫০তম বার্ষিকী – অ্যাঞ্জেলা পিডক

বিষয়শ্রেণী:১৯১৮-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ত্রিনিদাদ ও টোবাগোর মুসলিম
দ্য বিচ হু স্টোল ক্রিসমাস

***দ্য বিচ হু স্টোল ক্রিসমাস*** ( ***দ্য বি**** হু স্টোল ক্রিসমাস*** নামে নকশাকৃত) হলো ২০২১ সালে মুক্তিপ্রাপ্ত একটি ড্র্যাগ ধারার বড়দিনের হাস্যরসাত্মক চলচ্চিত্র যেখানে রূপল এবং বিশ জন *রূপলস ড্র্যাগ রেস* প্রতিযোগী, আরও অন্যান্য সেলিব্রিটিদের সাথে অভিনয় করেছেন। ২০২১ সালের ২রা ডিসেম্বর ভিএইচ১- এ সম্প্রচারিত এই চলচ্চিত্রটি  এমটিভি এন্টারটেইনমেন্ট স্টুডিও এবং ওয়ার্ল্ড অফ ওয়ান্ডার দ্বারা প্রযোজিত হয়েছে।  চলচ্চিত্রটি পরিচালনা করেছেন ডন স্কারডিনো এবং রচনা করেছেন কনর রাইট এবং ক্রিস্টিনা ফ্রিয়েল। 

## পটভূমি
চলচ্চিত্রের দাপ্তরিক বর্ণনায় বলা হয়েছে: "এখন পর্যন্ত তৈরি সবচেয়ে ড্র্যাগি এই বড়দিনের চলচ্চিত্রে, বড় শহরের একজন কর্মপাগল ফ্যাশন সাংবাদিককে ক্রিসমাসে মাতা একটি ছোট শহরে পাঠানো হয় একটি গল্পের খোঁজে, যেখানে সে নিজেকে আবিষ্কার করে ভীষণরকম প্রতিদ্বন্দ্বী একদল গৃহিণী, একটি বড় অঙ্কের বাজির "উইন্টার বল" প্রতিযোগিতা এবং একটি ভয়াবহ চক্রান্তের মাঝে যা বড়দিনকে চিরতরে ধ্বংস করে দিতে পারে!"

## অভিনেতা

* ক্রিস্টা রড্রিগেজ - ওলিভিয়া সেন্ট লাপেল  
* অ্যান্ডি রিডিংস - বিগ রাস  
* আনা মারিয়া হর্সফোর্ড - মেয়র কুন্ট  
* রূপল - হান্না কনট্যুর  
* মিশেল ভিসাজ - কথক/নিজের ভূমিকায়  
* পেপারমিন্ট - বিয়া ইইপ  
* ব্রুক লিন হাইটস - কিটি মিউ  
* জিঞ্জার মিনজ - হ্যাজেল ডিল্যাশেস  
* জান স্পোর্ট - জেন ম্যাকবেইজ  
* জেমস ম্যান্সফিল্ড - ডেলিয়া ভন হোয়াইটউইম্যান  
* ভিক্টোরিয়া "পর্কচপ" পার্কার - বার্ট্রাম  
* লাট্রিস রয়্যাল - বড়দিনের আত্মা  
* কারসন ক্রেসলি - ক্রেস্টন কার্সলি  
* রস ম্যাথিউজ - ম্যাট রথিউজ  
* ডেভিড কেচনার - মি. ই  
* কিম পেট্রাস - নিজের ভূমিকায়  
* চারো - নিজের ভূমিকায়  
* মরগান ম্যাকমাইকেলস - ল্যানেট  
* টিয়া শিপম্যান - তরুণী ১৯৯৭ সালের হান্না কনট্যুর  
* এমিলিন বেল - তরুণী ওলিভিয়া সেন্ট লাপেল  
* হেইডি এন ক্লোসেট - গর্জ ইন্টার্ন  
* গটমিক - ট্রিস্টিয়ান  
* রেভেন - শপিং লেডি  
* ইয়ান ডেলানি - পিতা  
* ম্যানিলা লুজন - মাতা  
* মেহেম মিলার - বাসচালক  
* নাদিয়া গিন্সবার্গ - বারবারা ওয়াল্টারস এর কণ্ঠে  
* লাগাঞ্জা এসট্রাঞ্জা - নিজের ভূমিকায়  
* রক এম. সাকুরা - খেলনা প্রস্তুতকারক  
* কেলি ম্যান্টল - ম্যাডেলিন/উদাস নারী  
* সাটন শাল্টজ - ছোট লেনি  
* চ্যাড মাইকেলস - শের  
* কাইলি সনিক লাভ - ডলি পার্টন  
* মেইই অ্যাপল ট্যাম - বিরক্তিকর বুদ্ধিমতী মেয়ে  
* পল ক্রেপেল - খিটখিটে বৃদ্ধ  
* জয়েস গ্রিনলিফ - দাদী  
* জ্যাকসন ওয়েনস - নাতি  
* জ্যাক কসবি - রোমান্টিক ছেলে  
* সামান্থা পেরেজ - হ্যাজেলের স্টান্ট ডাবল  
* নিক্কিলেট রাইট - মেয়রের স্টান্ট ডাবল  
* নিক ব্রাগা - নৃত্যরত স্বামী #১  
* মন্টে রোমেরো - নৃত্যরত স্বামী #২  
* ব্র্যান্ডন ম্যাথিস - নৃত্যরত স্বামী #৩  
* ম্যাকেনজি গ্রিন - নৃত্যরত স্বামী #৪  
* গ্রান্ট গিলমোর - নৃত্যরত স্বামী #৫  
* এজরা সোসা - নৃত্যরত স্বামী #৬  
* কিমোরা ব্ল্যাক - শহরবাসী #১  
* নিকোলা গ্রাহাম - শহরবাসী #২  
* প্যান্ডোরা বক্স - শহরবাসী #৩  
* ডমিনিক নিকোল জেনেরক্স - শহরবাসী #৪  
* ব্রায়ান কারমান - শহরবাসী #৫  

## আরও দেখুন

* বড়দিনের চলচ্চিত্রের তালিকা

## তথ্যসূত্র

## বহিসংযোগ
* 

বিষয়শ্রেণী:২০২১-এর চলচ্চিত্র
বিষয়শ্রেণী:২০২১-এর হাস্যরসাত্মক চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
সাফেনা উইমেন্স ডেন্টাল কলেজ

**সাফেনা উইমেন্স ডেন্টাল কলেজ ও হাসপাতাল** বাংলাদেশের একটি মহিলা ডেন্টাল কলেজ। এটি দেশের প্রথম ও একমাত্র সম্পূর্ণ নারী শিক্ষার্থীদের ডেন্টাল কলেজ, যা ঢাকা বিশ্ববিদ্যালয়-এর অধিভুক্ত এবং বাংলাদেশ মেডিকেল অ্যান্ড ডেন্টাল কাউন্সিল কর্তৃক স্বীকৃত। কলেজটি ২০০৯ সালে প্রতিষ্ঠিত হয় এবং ২০১০ সাল থেকে একাডেমিক কার্যক্রম শুরু করে।

## ইতিহাস
কলেজটি প্রতিষ্ঠা করেন জনাব জামিউল হোসেন জামির। নারী শিক্ষা, বিশেষত স্বাস্থ্যসেবায় নারীর অংশগ্রহণ বৃদ্ধির লক্ষ্যে এই ডেন্টাল কলেজ প্রতিষ্ঠিত হয়। ২০১০ সালে প্রথম ব্যাচের শিক্ষার্থীদের ভর্তি শুরু হয়।

## একাডেমিক কার্যক্রম
এই কলেজে ৫ বছর মেয়াদী বিডিএস (ব্যাচেলর অফ ডেন্টাল সার্জারি) কোর্স পরিচালিত হয়, যার সঙ্গে এক বছরের ইন্টার্নশিপ অন্তর্ভুক্ত। কোর্সটি ঢাকা বিশ্ববিদ্যালয়ের পাঠ্যক্রম অনুযায়ী পরিচালিত হয়।

## অবকাঠামো ও সুযোগ-সুবিধা
* সাততলা নিজস্ব ভবন (প্রায় ৬৫,০০০ বর্গফুট)।
* আধুনিক ল্যাব: ফিজিওলজি, বায়োকেমিস্ট্রি, প্যাথলজি, মাইক্রোবায়োলজি, প্রোস্থোডন্টিকস ইত্যাদি।
* মাল্টিমিডিয়া শ্রেণিকক্ষ, ডিজিটাল লাইব্রেরি, অডিটোরিয়াম, ক্যান্টিন এবং হোস্টেল সুবিধা।
* সার্বক্ষণিক নিরাপত্তার জন্য সিসিটিভি ব্যবস্থা।

রোগী আছে?  ডেন্টাল চেয়ার আছে?  মেজর ওটি আছে? মেডিসিন সার্জারি ওয়ার্ড আছে?  

## ফলাফল ও অর্জন

## লক্ষ্য ও উদ্দেশ্য

## পুরস্কার ও স্বীকৃতি

## আরও দেখুন
* বাংলাদেশের ডেন্টাল কলেজসমূহের তালিকা
* ঢাকা বিশ্ববিদ্যালয়

## তথ্যসূত্র
* https://saphena.edu.bd/
* https://www.ittefaq.com.bd/524204
* https://www.dailyjanakantha.com/education/news/236833/
* https://www.jagonews24.com/jago-jobs/news/172411
* https://www.careermarg.com/college/saphena-womens-dental-college

বিষয়শ্রেণী:বাংলাদেশের ডেন্টাল কলেজ
বিষয়শ্রেণী:ঢাকা বিশ্ববিদ্যালয়-অধিভুক্ত প্রতিষ্ঠান
বিষয়শ্রেণী:ঢাকার শিক্ষাপ্রতিষ্ঠান
আইরিস অ্যাঙ্গোলা অ্যাসোসিয়েশন

**আইরিস অ্যাঙ্গোলা অ্যাসোসিয়েশন** (পর্তুগিজ: **Associação Íris Angola** ) হল অ্যাঙ্গোলার প্রথম আইনিভাবে নিবন্ধিত এলজিবিটিআই বেসরকারি সংস্থা। সংগঠনটি ২০১৩ সালে প্রতিষ্ঠিত হয়েছিল এবং ২০১৮ সালে আইনত নিবন্ধিত হয়। এর সদর দপ্তর লুয়ান্ডা শহরে অবস্থিত এবং বেনগুয়েলা ও লুবাঙ্গোতে এর শাখা অফিস রয়েছে।

## ক্রিয়াকলাপ
আইরিস অ্যাঙ্গোলা একটি সমকামী অধিকার গোষ্ঠী যারা রাজনৈতিক ক্ষেত্রে বেশ প্রভাবশালী। সংগঠনটি মানবাধিকার প্রচার, এইচআইভি প্রতিরোধ, চিকিৎসা এবং পরিচর্যার ক্ষেত্রেও সক্রিয়ভাবে ভূমিকা পালন করে থাকে। এই সংস্থার মাধ্যমে এলজিবিটিআই সম্প্রদায়ের মানুষদের নিরাপদ জীবন, চিকিৎসা, সচেতনতা এবং আইনি সহায়তার সুযোগ করে দেওয়া হয়। 

২০২১ সালে সংস্থার পরিচালক কার্লোস ফার্নান্দেস মার্কিন দূতাবাসের সঙ্গে একটি ফেসবুক লাইভ আলোচনায় অংশ নেন, যা আন্তর্জাতিকভাবে সংস্থাটির পরিচিতি বৃদ্ধি করে।

২০২২ সালে জাতিসংঘ উন্নয়ন কর্মসূচির সহায়তায়,আইরিস অ্যাঙ্গোলা *সি বিয়ন্ড ইওর প্রেজুডিস*  নামে একটি আলোকচিত্র প্রদর্শনীর আয়োজন করে। এই প্রদর্শনীর মাধ্যমে সমাজে প্রচলিত পক্ষপাত ও কুসংস্কার দূর করে যৌন পরিচয়কে মানবাধিকারের দৃষ্টিতে দেখার একটি ইতিবাচক বার্তা প্রদান করা হয়।

২০২৪ সালে আইরিস অ্যাঙ্গোলা প্রথমবারের মতো *মিস ট্রান্স অ্যাঙ্গোলা*  নামক একটি সুন্দরী প্রতিযোগিতার আয়োজন করে, যা অ্যাঙ্গোলার ইতিহাসে এক অনন্য ঘটনা।  সেই একই বছরে সংস্থাটি জাতীয় আদমশুমারির প্রশ্নপত্রে যৌন পরিচয় সম্পর্কিত একটি অংশ সংযোজনের দাবি তোলে, যাতে লিঙ্গ ও যৌন বৈচিত্র্যসম্পন্ন মানুষদের চিহ্নিত করে তাদের সুনির্দিষ্ট নীতি প্রণয়নের পথ সুগম হয়। এই সংস্থার কর্মকাণ্ড শুধুমাত্র অ্যাঙ্গোলায় নয়, আন্তর্জাতিক ক্ষেত্রেও এলজিবিটিআই অধিকার রক্ষার একটি গুরুত্বপূর্ণ দৃষ্টান্ত হিসেবে বিবেচিত হচ্ছে।

## তথ্যসূত্র

বিষয়শ্রেণী:অ্যাঙ্গোলা ভিত্তিক সংগঠন
বিষয়শ্রেণী:আফ্রিকা ভিত্তিক এলজিবিটিকিউ সংগঠন
বিষয়শ্রেণী:২০১৩-এ অ্যাঙ্গোলায় প্রতিষ্ঠিত
আন্তর্জাতিক বাইসেক্সুয়ালিটি সম্মেলন

**ইন্টারন্যাশনাল কনফারেন্স অন বাইসেক্সুয়ালিটি** (বাংলা অনুবাদ: **আন্তর্জাতিক উভকামীতা সম্মেলন**, সংক্ষিপ্ত রূপ: **আইসিবি**), যা **আন্তর্জাতিক বাইকন** নামেও পরিচিত, এটি বিশ্বের সকল উভকামী কর্মী, গবেষক এবং শিক্ষাবিদদের দ্বারা সম্মিলিতভাবে আয়োজিত একটি পর্যায়ক্রমিক সমাবেশ। এই সম্মেলন উভকামী সম্প্রদায়ের রাজনৈতিক, সামাজিক, সাংস্কৃতিক এবং মনস্তাত্ত্বিক বিষয়ে আলোচনা, অভিজ্ঞতা বিনিময় এবং নীতিগত কর্মপন্থা নির্ধারণের একটি গুরুত্বপূর্ণ মঞ্চ হিসেবে কাজ করত।

ফ্রিট্‌জ ক্লেইন এবং তাঁর কয়েকজন সহযোদ্ধা মানবাধিকারকর্মীর উদ্যোগে এই আন্তর্জাতিক সম্মেলনের সূচনা হয়। প্রথম আইসিবি সম্মেলন অনুষ্ঠিত হয় ১৯৯১ সালে নেদারল্যান্ডের আমস্টারডামে এই সম্মেলন আসলে ১৯৮৪ সালে যুক্তরাজ্যে এবং ১৯৯০ সালে সান ফ্রান্সিসকোতে আয়োজিত বাইকন সম্মেলনেরই এক পর্যায়ক্রমিক ধারাবাহিক সম্মেলন হিসাবে আয়োজিত হয়েছিল। উভকামী সম্প্রদায়ের জন্য এই সম্মেলন ছিল একটি যুগান্তকারী পদক্ষেপ, কারণ এই সম্মেলনের মাধ্যমে আন্তর্জাতিক পর্যায়ে উভকামীদের জীবনের অভিজ্ঞতা, সমস্যা সম্পর্কে প্রকাশ করার সুযোগ পাওয়া যায়। এছারাও এলজিবিটি অধিকার আন্দোলনের সাথে যুক্ত দলগুলি মিলিত হয়ে তাদের আন্দোলন কৌশল সম্পর্কে আলোচনা করার সুযোগ পেত। সম্মেলনের লক্ষ্য ছিল উভকামীদের দৃশ্যমানতা বৃদ্ধি, বৈষম্যের বিরুদ্ধে প্রতিরোধ গড়ে তোলা এবং প্রাতিষ্ঠানিক ও সমাজবিজ্ঞানভিত্তিক গবেষণার মাধ্যমে উভকামী পরিচয়ের জটিলতা ও বৈচিত্র্য তুলে ধরা। এই আন্তর্জাতিক সম্মেলনের শেষ আসর অনুষ্ঠিত হয়েছিল ২০১০ সালে যুক্তরাজ্যের লন্ডনে। আইসিবি বিশ্বজুড়ে উভকামী আন্দোলনের একটি গুরুত্বপূর্ণ অনুষঙ্গ হিসেবে বিবেচিত ছিল। যদিও আইসিবি সম্মেলন বর্তমানে আর অনুষ্ঠিত হয় না, তবে এর রেখে যাওয়া প্রভাব আজও উভকামী অধিকারের আন্তর্জাতিক লড়াইয়ে অনুপ্রেরণা জোগায়।

## অতীতের ঘটনাবলী

## তথ্যসূত্র


## বহিঃসংযোগ

* "উভকামী সম্মেলন কেন গুরুত্বপূর্ণ" ডেনিস পেন লিখেছেন পেন পয়েন্টস (জুন ২০০৪)

বিষয়শ্রেণী:আন্তর্জাতিক এলজিবিটিকিউ সংগঠন
খালিদ হাসানালী

**খালিদ হাসানালী** হলেন ত্রিনিদাদ ও টোবাগোর প্রাক্তন রাষ্ট্রপতি নূর হাসানালীর পুত্র। ২০১২ সালের মে মাস থেকে ২০১৫ সালের অক্টোবর মাস পর্যন্ত তিনি পেট্রোট্রিনের সভাপতি হিসেবে দায়িত্ব পালন করেছেন।

খালিদ হাসানালির তিন সন্তান রয়েছে: স্ত্রী রেহানার সাথে বেহজাদ ও ফারিয়া হাসানালী এবং পূর্বের স্ত্রী শিলার সাথে একটি ছেলে আদম।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাষ্ট্রপতির সন্তান
বিষয়শ্রেণী:ভারতীয় বংশোদ্ভূত ত্রিনিদাদ ও টোবাগোর ব্যক্তি
ডাউন ইন প্যারিস

***ডাউন ইন প্যারিস*** হলো অ্যান্টনি হিকলিং পরিচালিত, ২০২১ সালে মুক্তিপ্রাপ্ত একটি ফরাসি চলচ্চিত্র। এটি প্রথম রিলিং: দ্য শিকাগো এলজিবিটিকিউ+ আন্তর্জাতিক চলচ্চিত্র উৎসবে এবং মার্কিন যুক্তরাষ্ট্রের আটলান্টার এলজিবিটিকিউ চলচ্চিত্র উৎসবে প্রদর্শিত হয়েছিল।

## পটভূমি
চলচ্চিত্রটির কাহিনী এক মধ্যবয়সী চলচ্চিত্র পরিচালকের ব্যক্তিগত সংকটকে কেন্দ্র করে আবর্তিত হয়। যিনি তার উত্তরের সন্ধানে প্যারিসের রাতের গভীরে প্রবেশ করেন।

## অভিনেতা
* অ্যান্টনি হিকলিং : রিচার্ড বার্লো
* ডমিনিক ফ্রট: সামান্থা
* জিন-ক্রিস্টোফ বুভেট : রবার্ট
* ম্যানুয়েল ব্ল্যাঙ্ক : ম্যাথিয়াস
* টমাস ল্যারোপ্পে: টম
* ক্লডিয়াস প্যান: ড্যামিয়েন
* নিনা বখশায়েশ: এলিজাবেথ
* রাফায়েল বুভেট: ফ্রেডেরিক
* মাইক ফেডি: ক্লড
* ইমানুয়েল ব্যারোয়ার: পল
* জিওফ্রে কোয়েট : সাইমন

## পুরস্কার
* ২০২২ সালের নভেম্বরে মেক্সিকোর প্লায়া দেল কারমেনে কুইয়ার আন্তর্জাতিক চলচ্চিত্র উৎসবে *ডাউন ইন প্যারিস* *সেরা পরিচালক* পুরস্কার লাভ করে।
* ২০২২ সালের অক্টোবরে ভারতের নয়াদিল্লির ইয়েলোস্টোন আন্তর্জাতিক চলচ্চিত্র উৎসবে *ডাউন ইন প্যারিস* *পূর্ণদৈর্ঘ্য চলচ্চিত্রে সেরা পরিচালক (আন্তর্জাতিক)* পুরস্কার অর্জন করে।
* ৩৯তম রিলিং: দ্য শিকাগো এলজিবিটিকিউ+ আন্তর্জাতিক চলচ্চিত্র উৎসব অক্টোবর ২০২১-এ *ডাউন ইন প্যারিস* সেরা বর্ণনাধর্মী পূর্ণদৈর্ঘ্য চলচ্চিত্র বিভাগে পুরস্কার লাভ করে।
* ২০২২ সালের ফেব্রুয়ারিতে *ডাউন ইন প্যারিস* চলচ্চিত্রের অ্যান্টনি হিকলিং কানাডার রিলআউট কুইয়ার চলচ্চিত্র উৎসবে অসাধারণ পরিবেশনার জন্য দ্য কিম রেন্ডার্স মেমোরিয়াল অ্যাওয়ার্ড অর্জন করেন।
* ২০২২ সালের ২৪শে ফেব্রুয়ারী *ডাউন ইন প্যারিস* ফরাসি আর্টহাউস সিনেমাস অ্যাসোসিয়েশন থেকে আর্টহাউস সুপারিশ লাভ করে।

## তথ্যসূত্র

## বহিঃসংযোগ
* 
* The Awards for Reeling 2021
* অ্যান্টনি হিকলিং-এর সাক্ষাৎকার: গ্রিক ম্যাগাজিন AntiVirus, ''avmag.gr'' ওয়েবসাইটে প্রকাশিত, ১৩ মে ২০২৪।

বিষয়শ্রেণী:২০২০-এর দশকের ফরাসি চলচ্চিত্র
বিষয়শ্রেণী:ফরাসি এলজিবিটিকিউ সম্পর্কিত চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
কোহিনূর কেমিক্যাল কোম্পানী (বাংলাদেশ) লিমিটেড

**কোহিনূর কেমিক্যাল কোম্পানী (বাংলাদেশ) লিমিটেড** বাংলাদেশের প্রাচীনতম প্রসাধনী ও সাবান প্রস্তুতকারক প্রতিষ্ঠান। এটি ওরিয়ন গ্রুপ নামক বৃহৎ বৈচিত্র্যপূর্ণ সংস্থার মালিকানাধীন, যার চেয়ারম্যান হলেন ওবায়দুল করিম। মোঃ রেজাউল করিম হলেন কোহিনূর কেমিক্যাল কোম্পানি (বাংলাদেশ) লিমিটেড-এর ব্যবস্থাপনা পরিচালক।

এর ব্র্যান্ডগুলো বাংলাদেশের "মধ্যবিত্ত ও গ্রামীণ মানুষের" কাছে জনপ্রিয় হিসাবে বিবেচিত হয়। এটি ঢাকা স্টক এক্সচেঞ্জ এবং চট্টগ্রাম স্টক এক্সচেঞ্জ-এ তালিকাভুক্ত। ইউনিলিভারের সহযোগী প্রতিষ্ঠান ইউনিলিভার বাংলাদেশ লিমিটেড-এর ৫০ শতাংশ মার্কেট শেয়ারের পর এটি বাংলাদেশের সাবান বাজারে দ্বিতীয় বৃহত্তম অংশীদার।

## ইতিহাস
১৯৫৬ সালে, কোহিনূর কেমিক্যাল কোম্পানি (বাংলাদেশ) লিমিটেড ঢাকার তেজগাঁও শিল্পাঞ্চল এলাকায় প্রতিষ্ঠিত হয়।

১৯৭১ সালে, বাংলাদেশ স্বাধীন হওয়ার পর কোম্পানিটিকে জাতীয়করণ করা হয় এবং বাংলাদেশ রাসায়নিক শিল্প কর্পোরেশনের অধীনে রাখা হয়। ১৯৯৮ সালে, এটি একটি পাবলিক লিমিটেড কোম্পানিতে রূপান্তরিত হয়। পাকিস্তানে এর কার্যক্রম কোহিনূর কেমিক্যাল কোম্পানি (প্রা.) লিমিটেড নামে একটি পৃথক কোম্পানি হিসেবে পরিচালিত হচ্ছে।

১৯৯৩ সালে, ওরিয়ন গ্রুপ রাষ্ট্রীয় মালিকানাধীন কোহিনূর কেমিক্যাল কোম্পানি (বাংলাদেশ) লিমিটেড কিনে নেয়। এই চুক্তিটি গ্রুপের চেয়ারম্যানের সাথে তৎকালীন প্রধানমন্ত্রী খালেদা জিয়ার ঘনিষ্ঠ বন্ধুত্বের কারণে সম্ভব হয়। সেই সময়ে, কোহিনূর স্টক এক্সচেঞ্জে তালিকাভুক্ত একটি লাভজনক অবস্থায় ছিলো। তিনি বাংলাদেশ জাতীয়তাবাদী দলের রাজনীতিবিদ, প্রধানমন্ত্রী খালেদা জিয়ার পুত্র তারেক রহমান এবং খালেদা জিয়ার রাজনৈতিক সচিব হারিস চৌধুরীর ঘনিষ্ঠ ছিলেন। ১৯৯৬ সালের শেয়ারবাজার ধসের আগে ওরিয়ন কৃত্রিমভাবে শেয়ারের দাম বাড়ায়, যা বাংলাদেশ সিকিউরিটিজ অ্যান্ড এক্সচেঞ্জ কমিশনের  তদন্তকে উদ্দীপ্ত করে। কোম্পানিটি ২০০৫ সাল পর্যন্ত কোনো লভ্যাংশ (ডিভিডেন্ড) প্রদান করেনি।

২০২৩ সালে, কোম্পানিটি ১৯ শতাংশ প্রবৃদ্ধি অর্জন করে, যা এর প্রতিযোগীদের ছাড়িয়ে যায় ।

## ব্র্যান্ড
* ফাস্ট ওয়াশ
* স্যান্ডালিনা
* তিব্বত
* ব্যাকট্রল
* এক্সপার্ট
* বিউটিনা
* আইস কুল
* ক্লিন মাস্টার
* ফ্রুটি
* এএম পিএম
* জেনস্টার
* ওয়াইপার

## তথ্যসূত্র

বিষয়শ্রেণী:১৯৫৬-এ পূর্ব পাকিস্তানে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:ঢাকা ভিত্তিক প্রস্তুতকারক কোম্পানি
বিষয়শ্রেণী:ব্যক্তিগত যত্নের মার্কা
বিষয়শ্রেণী:সাবানের মার্কা
শুল্ক, আবগারি ও মূসক আপিল ট্রাইব্যুনাল

**শুল্ক, আবগারি ও মূসক আপিল ট্রাইব্যুনাল** বাংলাদেশ সরকারের অধীনস্থ একটি আধা-ন্যায়িক ট্রাইব্যুনাল, যেখানে শুল্ক, আবগারি ও মূসক সংক্রান্ত বিরোধের আপিল শুনানি অনুষ্ঠিত হয়। ট্রাইব্যুনাল জাতীয় রাজস্ব বোর্ডের অধীন পরিচালিত হয়। শুল্ক, আবগারি ও মূসক আপিল ট্রাইব্যুনাল মূলত বহিঃশুল্ক, আবগারি শুল্ক এবং মূল্য সংযোজন কর (মূসক) সংক্রান্ত বিরোধ নিষ্পত্তির জন্য প্রতিষ্ঠিত। এ ট্রাইব্যুনাল সংশ্লিষ্ট বিষয়ে আপিল শুনানি ও দ্রুত নিষ্পত্তি নিশ্চিত করে। সদস্যদের মধ্যে একজনকে সভাপতি হিসেবে নিয়োগ দেওয়া হয়, এবং ট্রাইব্যুনাল কারিগরি ও বিচারিক সদস্যদের নিয়ে গঠিত।

## ইতিহাস
শুল্ক, আবগারি ও মূসক আপিল ট্রাইব্যুনাল ১৯৯৫ সালে বহিঃশুল্ক আইন, ১৯৬৯-এর অধীনে গঠিত হয় এবং ১ অক্টোবর ১৯৯৫ থেকে কার্যকর হয়। ট্রাইব্যুনাল প্রতিষ্ঠার আগে, বহিঃশুল্ক সংক্রান্ত আপিলের সর্বোচ্চ কর্তৃপক্ষ ছিল জাতীয় রাজস্ব বোর্ড (এনবিআর)। সে সময় সংক্ষুব্ধ ব্যক্তি বা প্রতিষ্ঠান এনবিআর-এর কাছে আপিল করতেন। অন্যান্য কর্মকর্তার সিদ্ধান্তের বিরুদ্ধে আপিলের ক্ষমতা ছিল কমিশনার (আপিল) বা সমমানের কর্মকর্তার কাছে।

তখন কেবল হাইকোর্টে আপিলের সুযোগ ছিল, তবে এনবিআর-এর প্রশাসনিক চাপের কারণে অনেক সময় মামলা নিষ্পত্তি বিলম্বিত হতো। এই সমস্যা সমাধানের লক্ষ্যে ১৯৯৫ সালে শুল্ক, আবগারি ও মূসক আপিল ট্রাইব্যুনাল গঠিত হয়। ট্রাইব্যুনাল গঠনের পর থেকে, শুল্ক, আবগারি ও মূসক সংক্রান্ত আপিল ট্রাইব্যুনালের সিদ্ধান্ত ছাড়া অন্য কোনো আদালতে উপস্থাপন করা যায় না।

ট্রাইব্যুনালে আপিলের আগে, নির্ধারিত শর্ত অনুযায়ী সরকারি কোষাগারে ফাঁকি দেয়া করের ১০% এবং শাস্তিস্বরূপ করযোগ্য আয়ের ১০% অতিরিক্ত কর জমা দিতে হয়।

## গঠন ও কার্যপ্রণালী
এই ট্রাইব্যুনাল কারিগরি ও বিচারিক—দুই ধরনের সদস্য নিয়ে গঠিত। সরকার সদস্যদের মধ্য থেকে একজনকে প্রেসিডেন্ট হিসেবে নিয়োগ দেয়। কারিগরি সদস্য জাতীয় রাজস্ব বোর্ডের সদস্য অথবা কমিশনার পদে অন্তত দুই বছরের অভিজ্ঞ হতে হয়। বিচারিক সদস্যকে কমপক্ষে দশ বছর জেলা বা দায়রা জজ অথবা সংশ্লিষ্ট ক্যাডারের বিচারক হিসেবে অভিজ্ঞতা থাকতে হয়, অথবা জেলা ও দায়রা জজের নিচে নয় এমন আদালতে দশ বছর আইনজীবী হিসেবে কাজের অভিজ্ঞতা থাকতে হয়।

ট্রাইব্যুনালে মোট ৩২ জন জনবল রয়েছে। এর মধ্যে ৫ জন প্রথম শ্রেণির, ১ জন দ্বিতীয় শ্রেণির, ১৯ জন তৃতীয় শ্রেণির এবং ৭ জন চতুর্থ শ্রেণির কর্মী রয়েছেন।

ট্রাইব্যুনালের কার্যক্রম চট্টগ্রাম আপিল কমিশনারেটের সাথে সংযুক্ত। প্রেসিডেন্ট কর্তৃক গঠিত বেঞ্চের মাধ্যমে কার্যক্রম পরিচালিত হয়। সাধারণত এক কারিগরি ও এক বিচারিক সদস্য মিলে একটি বেঞ্চ গঠিত হয়, এবং সংখ্যাগরিষ্ঠের মতের ভিত্তিতে সিদ্ধান্ত গ্রহণ করা হয়। বহিঃশুল্ক কমিশনার বা করদাতা ট্রাইব্যুনালের আদেশের বিরুদ্ধে বিজ্ঞপ্তি জারির ৬০ দিনের মধ্যে হাইকোর্ট বিভাগে আপিল করতে পারেন।

## সাম্প্রতিক ঘটনা
মতিউর রহমান, শুল্ক, আবগারি ও মূসক আপিল ট্রাইব্যুনালের প্রেসিডেন্ট, ২৩ জুন ২০২৪ তারিখে মিডিয়ায় তার বিরুদ্ধে দুর্নীতির অভিযোগ আসার পর পদ থেকে অপসারিত হন। এ ঘটনার পর দুর্নীতি দমন কমিশন তিন সদস্যের একটি তদন্ত কমিটি গঠন করে।

## তথ্যসূত্র

বিষয়শ্রেণী:১৯৯৫-এ বাংলাদেশে প্রতিষ্ঠিত
বিষয়শ্রেণী:বাংলাদেশ সরকারের বিভাগ
ইন্টারন্যাশনাল ডন কোরাস ডে (চলচ্চিত্র)

***ইন্টারন্যাশনাল ডন কোরাস ডে*** হলো ২০২১ সালে মুক্তিপ্রাপ্ত একটি কানাডীয় স্বল্পদৈর্ঘ্য পরীক্ষামূলক তথ্যচিত্র, যা পরিচালনা করেছেন জন গ্রেসন। আন্তর্জাতিক ডন কোরাস দিবসের নামানুসারে এই চলচ্চিত্রটির নামকরণ করা হয়েছে; এই দিনে মানুষকে পাখির গান শুনতে উৎসাহিত করা হয়। চলচ্চিত্রটিতে ৪০ জন আন্তর্জাতিক চলচ্চিত্র নির্মাতা এবং শিল্পী অংশ নিয়েছেন যারা প্রয়াত মিশরীয় কর্মী শাদি হাবাশ এবং সারা হেগাজির প্রতি শ্রদ্ধা জানাতে একটি জুম কলের জন্য পাখির গান রেকর্ড করেছিলেন।

অংশগ্রহণকারীদের মধ্যে ছিলেন সোফিয়া বোহদানোভিচ, এএ ব্রনসন, জুলি বার্লি, শু লিয়া চিয়াং, শিলা ডেভিস, রিচার্ড ফাং, রেবেকা গ্যারেট, শোহিনী ঘোষ, মৌরিন গ্রেসন, শ্যারন হায়াশি, ডিডি হ্যালেক, নেলসন হেনরিক্স, এপ্রিল হিকক্স, মিশেল জ্যাকস, ন্যান্সি কিম, প্রভা খোসলা, লাইন ল্যাপয়েন্ট, স্টিফেন লসন, জ্যাক লুইস, ক্যাথেরিন লর্ড, লরিং ম্যাকআলপিন, অ্যালেক্সিস মিচেল, মাকি মিজুকোশি, কেন মরিসন, ড্যানিয়েল নেগাতু, মার্থা নিউবিগিং, জেন পার্ক, পামেলা রজারসন, সু রাইনার্ড, লিওর শামরিজ, আমিল শিবজি , চেরিল সোর্কস, ডিয়েলানি সো, রিচার্ড টিলম্যান, আলমেরিন্ডা ট্রাভাসোস, ডেভিড ওয়াল, বিএইচ ইয়েল এবং তিনজন মিশরীয় ব্যক্তিত্ব যারা মিশর সরকারের রাজনৈতিক প্রতিশোধের ঝুঁকির কারণে বেনামে অবদান রেখেছিলেন।

৭১তম বার্লিন আন্তর্জাতিক চলচ্চিত্র উৎসবে স্বল্পদৈর্ঘ্য চলচ্চিত্র অনুষ্ঠানে চলচ্চিত্রটির প্রিমিয়ার হয়েছিল, যেখানে এটি সেরা এলজিবিটিকিউ ধারার স্বল্পদৈর্ঘ্য চলচ্চিত্র বিভাগে টেডি পুরস্কার লাভ করে।

## তথ্যসূত্র

## বহিঃসংযোগ
* 

বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
সোমরা লাকরা

**সোমরা লাকরা** হলেন পশ্চিমবঙ্গের একজন ভারতীয় রাজনীতিবিদ। ২০০১ এবং ২০০৬ সালের নির্বাচনে তিনি মাল থেকে সিপিআইএম- এর সদস্য হিসেবে দু'বার বিধানসভার সদস্য নির্বাচিত হয়েছিলেন।

## তথ্যসূত্র

বিষয়শ্রেণী:জলপাইগুড়ি জেলার ব্যক্তি
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:জীবিত ব্যক্তি
দ্য লেজেন্ড অফ দ্য আন্ডারগ্রাউন্ড

***দ্য লেজেন্ড অফ দ্য আন্ডারগ্রাউন্ড*** হলো ২০২১ সালে মুক্তিপ্রাপ্ত একটি আমেরিকান তথ্যচিত্র, যা পরিচালনা ও প্রযোজনা করেছেন নেকা ওনুওরা এবং জিজেল বেইলি। জন লেজেন্ড তার গেট লিফটেড ফিল্ম কোম্পানির নামের অধীনে চলচ্চিত্রটিতে একজন নির্বাহী প্রযোজক হিসেবে কাজ করেছিলেন।  চলচ্চিত্রটি নাইজেরিয়ার বেশ কিছু এলজিবিটিকিউ+ এবং জেন্ডার নন-কনফর্মিং তরুণ-তরুণীদের জীবনকে অনুসরণ করে, যেখানে তারা বিভিন্ন ধরণের বৈষম্যের শিকার হয় এবং তাদের জীবন সম্পর্কে সিদ্ধান্ত নেয়।

চলচ্চিত্রটির বৈশ্বিক প্রিমিয়ার হয়েছিল ২০২১ সালের ১০ই জুন ট্রাইবেকা চলচ্চিত্র উৎসবে। এটি ২০২১ সালের ২৯শে জুন এইচবিও-র মাধ্যমে মুক্তি পায়।

## সারসংক্ষেপ
নাইজেরিয়ার বেশ কয়েকজন নন-কনফর্মিস্ট তরুণ-তরুণীকে ব্যাপক বৈষম্যের বিরুদ্ধে লড়াই করতে হচ্ছে। এই পরিস্থিতিতে তারা সিদ্ধান্ত নেয় যে তারা দেশেই থাকবে নাকি অন্য কোনো দেশে পালিয়ে যাবে। তারা নাইজেরিয়ার লিঙ্গ, প্রথাগত রীতিনীতি এবং নাগরিক অধিকারের ধারণাকে চ্যালেঞ্জ করে।

## মুক্তি
২০২১ সালের ১০ই জুন ট্রাইবেকা চলচ্চিত্র উৎসবে চলচ্চিত্রটির বৈশ্বিক প্রিমিয়ার হয়েছিল। এটি ২০২১ সালের ২৯শে জুন মুক্তি পায়।

## সমালোচনা
পর্যালোচনা সমষ্টিকারী ওয়েবসাইট রটেন টম্যাটোসে *দ্য লেজেন্ড অফ দ্য আন্ডারগ্রাউন্ডের* ১০০% ইতিবাচক রেটিং রয়েছে; ৮টি পর্যালোচনার উপর ভিত্তি করে, যার গড় ৭.৯০/১০। সমালোচকদের মধ্যে আরও ছিল *নিউ ইয়র্ক টাইমস, ভোগ* এবং *ওয়াশিংটন ব্লেড*।

### পুরস্কার

## তথ্যসূত্র

## বহিঃসংযোগ
* 
* 
* 

বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২১-এর প্রামাণ্য চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
নিষ্কামী দৃশ্যমানতা ও শিক্ষা নেটওয়ার্ক

**নিষ্কামী দৃশ্যমানতা ও শিক্ষা নেটওয়ার্ক** (এভিইএন) হল একটি অনলাইন কমিউনিটি যা ২০০১ সালে ডেভিড জে দ্বারা প্রতিষ্ঠিত হয়েছিল এবং ২০২২ সালের জুন থেকে এটি ৫০১(সি)৪ অলাভজনক প্রতিষ্ঠান হিসেবে নিবন্ধন নেয়।  মাইকেল ডোরের (যিনি যুক্তরাজ্যে এভিইএন-এর একজন সদস্য) মতে  ২০২১ সালে এর সদস্য সংখ্যা ছিল ১,৩৫,৫৩৯ জন। 

## উদ্দেশ্য
ওয়েবসাইটটি প্রথম শুরু করার সময়, এভিইএন-এর প্রধান লক্ষ্য ছিল "সম্প্রদায় গড়ে তোলা এবং... যৌন অভিমুখিতা হিসেবে নিষ্কামিতাকে বৈধতা দেওয়া।" 

এভিইএন একই সাথে একটি তথ্যমূলক প্ল্যাটফর্ম, সম্প্রদায়কে উৎসাহিত করার স্থান এবং আলোচনার সুবিধার্থে একটি ফোরাম হিসেবে কাজ করে।  

## প্রভাব

### নিষ্কামিতা সম্পর্কে একাডেমিক বোধগম্যতা উন্নত করা
২০০৮ সালে ক্রিস্টিন এস. শেরারের নিষ্কামিতা পরিচয়ের উপর পরিচালিত একটি গবেষণা প্রকাশিত হয়েছিল যা ১০২ জন ব্যক্তির জরিপের প্রতিক্রিয়া বিশ্লেষণের উপর কাজ করে যারা নিজেদের নিষ্কাম বলে পরিচয় দিয়েছিলেন।  এই গবেষণাটি এমন এক সময়ে একাডেমিক গবেষণায় নিষ্কাম দৃষ্টিভঙ্গি নিয়ে আসে যখন নিষ্কামিতার বিষয়ে তুলনামূলকভাবে খুব কম একাডেমিক গবেষণা পাওয়া যেত, এবং এমনকি এটিকে কেবল আচরণ বা আকাঙ্ক্ষার পরিবর্তে একটি পরিচয় হিসেবে বিবেচনা করাও কম হত।

এই গবেষণার অংশগ্রহণকারীদের এভিইএন-এর ওয়েবসাইটের মাধ্যমে খুঁজে বের করা হয়েছিল এবং যুক্ত করা হয়েছিল। প্রয়োজনীয় অংশগ্রহণকারীদের অর্জনের ক্ষমতা বৃদ্ধিতে অবদান রাখার পাশাপাশি, এভিইএন অংশগ্রহণকারীদের দেওয়া প্রতিক্রিয়াগুলোও অবহিত করার জন্য কাজ করেছে। উদাহরণস্বরূপ, যখন তাদের কাছে নিষ্কাম পরিচয়ের অর্থ কী তা বর্ণনা করতে বলা হয়েছিল, তখন ৪৪% উত্তরদাতা এভিইএন-এর ওয়েবসাইটে পাওয়া নিষ্কামের সংজ্ঞার সাথে ঘনিষ্ঠভাবে প্রতিধ্বনিত হয়েছেন।  এই প্রশ্নের উত্তরে একজন উত্তরদাতা সরাসরি এভিইএন-এর কথা উল্লেখ করেছেন।  শেরারের গবেষণাটি তখন থেকে অনেক গবেষণায় উদ্ধৃত করা হয়েছে, যা ইঙ্গিত করে যে এতে এভিইএন-এর অবদান একাডেমিক গবেষণায় আরও প্রভাব ফেলেছে। 

### হাইপোঅ্যাকটিভ সেক্সুয়াল ডিজায়ার ডিসঅর্ডার (এইচএসডিডি) এবং ডিএসএম-৫
এভিইএন, এভিইএন ডিএসএম টাস্ক ফোর্স তৈরি করে। মার্কিন মনোচিকিৎসক সমিতি যখন নতুন *ডায়াগনস্টিক অ্যান্ড স্ট্যাটিস্টিক্যাল ম্যানুয়াল অফ মেন্টাল ডিসঅর্ডারস* ( ডিএসএম-৫) সংশোধনের প্রচেষ্টা শুরু করে, তখন এই টাস্ক ফোর্স যৌন ইচ্ছাজনিত ব্যাধি সম্পর্কিত পরিবর্তনের জন্য আবেদন করার চেষ্টা করে।  

## ক্রিয়াকলাপ
এভিইএন-এর একটি কেন্দ্রীয় অংশ হল কমিউনিটি ফোরাম যেখানে ব্যবহারকারীরা নিষ্কামিতা সম্পর্কিত তাদের অভিজ্ঞতা সম্পর্কে পোস্ট করেন।  *ফেমেস্টেলাকে দেওয়া এক সাক্ষাৎকারে,* জে  যারা নিজেদের যৌনতা সম্পর্কে অনিশ্চিত তারা নিজেদেরকে আরও ভালোভাবে বোঝার জন্য এই ধরনের উন্মুক্ত স্থানের গুরুত্ব তুলে ধরেন।  ফোরামগুলো অনেক ভাষায় বিদ্যমান আছে। 

## প্রকাশনা
এভিইএন প্রতি চার মাস অন্তর এভিইএনইউস নামে একটি নিউজলেটার প্রকাশ করে। এটি সম্প্রদায় থেকে বিভিন্ন বিষয়বস্তু সংগ্রহ করে এবং এতে গল্প, কবিতা, প্রবন্ধ অন্তর্ভুক্ত থাকে। এবং এতে ফোরাম থেকে নানা আলোচনার অংশও প্রকাশ করা হয়। 

## তথ্যসূত্র

## বহিঃসংযোগ

* ওয়েবসাইট

বিষয়শ্রেণী:২০০১-এ প্রতিষ্ঠিত সংগঠন
বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি
বিষয়শ্রেণী:আন্তর্জাতিক এলজিবিটিকিউ সংগঠন
বিষয়শ্রেণী:নিষ্কামিতা
গাজী গ্রুপ

**গাজী গ্রুপ** ঢাকায় অবস্থিত একটি বাংলাদেশী বহুমুখী শিল্পগোষ্ঠী। গাজী গ্রুপের প্রতিষ্ঠাতা চেয়ারম্যান হলেন গোলাম দস্তগীর গাজী, যিনি আওয়ামী লীগ সরকারের সাবেক বস্ত্র ও পাটমন্ত্রী।

গাজী গ্রুপ মালিকানাধীন ক্রিকেট দলগুলো হলো: গাজী গ্রুপ ক্রিকেটার্স, গাজী টায়ার্স ক্রিকেট একাডেমি এবং রূপগঞ্জ টাইগার্স ক্রিকেট ক্লাব। এই তিনটি দলই ঢাকা প্রিমিয়ার ডিভিশন ক্রিকেট লিগে লিস্ট এ ক্রিকেট খেলে।
## ইতিহাস
১৯৭৪ সালে, গোলাম দস্তগীর গাজী প্লাস্টিক ও রাবার পণ্য উৎপাদনের মাধ্যমে গাজী গ্রুপ প্রতিষ্ঠা করেন।

২০০২ সালে, গাজী টায়ার কারখানা বাণিজ্যিক যানবাহনের জন্য টায়ার উৎপাদন শুরু করে। এটি  বাংলাদেশে বৃহৎ আকারের টায়ার উৎপাদনকারী প্রথম প্রতিষ্ঠান।

২০ অক্টোবর ২০০৯ সালে, গাজী টেলিভিশন এবং বাংলাদেশের অন্যান্য বেশ কয়েকটি বেসরকারি টেলিভিশন চ্যানেলের সাথে বাংলাদেশ টেলিযোগাযোগ নিয়ন্ত্রণ কমিশন থেকে সম্প্রচারের অনুমোদন লাভ করে। ১২ জুন ২০১২ সালে, এটি আনুষ্ঠানিকভাবে সম্প্রচার শুরু করে। ২০১৪ সালে, এই চ্যানেল বিসিবি থেকে ৬ বছরের জন্য (২০১৪ থেকে ২০২০ সাল পর্যন্ত) ১.৫৬ বিলিয়ন টাকায় (১৩ মিলিয়ন মার্কিন ডলার) টেলিভিশন সম্প্রচারের স্বত্ব কিনে নেয়। ২০১৬ সালে, এটি বিসিবি থেকে বিপিএলের সম্প্রচার স্বত্বও কিনে নেয়।

২০১৫ সালে, গাজী গ্রুপ রাজু বাউসানো থেকে সরঞ্জাম কিনে ইউপিভিসি পাইপের উৎপাদন সুবিধা সম্প্রসারিত করে।

জুলাই ২০২০ সালে, বাংলাদেশে কোভিড-১৯ মহামারির সময়ে গাজী গ্রুপ নারায়ণগঞ্জ ৩০০ শয্যা হাসপাতালে চিকিৎসা সরঞ্জাম দান করে। এছাড়াও, প্রতিষ্ঠানটি ঢাকার ছয়টি হাসপাতালে ব্যক্তিগত সুরক্ষামূলক সামগ্রী দান করে।
### ২০২৪ সালের অগ্নিকাণ্ড
প্রধানমন্ত্রী শেখ হাসিনার পদত্যাগ ও আওয়ামী লীগ সরকারের পতনের পর, নারায়ণগঞ্জ জেলার রূপগঞ্জ উপজেলায় গাজী গ্রুপের পাঁচটি কারখানায় ভাঙচুর ও লুটপাট চালানো হয়।

২৫ আগস্ট ২০২৪ সালে,  গাজী গ্রুপের চেয়ারম্যান গোলাম দস্তগীর গাজীকে গ্রেপ্তার করে গোয়েন্দা শাখায় আটক করা হয়। তার গ্রেফতারের পর গাজী অটো টায়ার কারখানায় আগুন লাগানো হয়। বাংলাদেশ পুলিশ সহায়তার আহ্বানে সাড়া দেয়নি এবং বাংলাদেশ সেনাবাহিনীর একটি দল ঘটনাস্থলে এসে মাত্র দশ মিনিট পরই ফিরে যায়। এই পাঁচটি কারখানায় ১০ হাজার শ্রমিক কর্মরত ছিলেন। ফায়ার সার্ভিস ও সিভিল ডিফেন্সের দাবি অনুযায়ী গাজী টায়ার কারখানার আগুন প্রথমে ২২ ঘণ্টা এবং পরে ৩২ ঘণ্টার মধ্যে নিয়ন্ত্রণে আনা হয়েছে বলে জানানো হলেও বাস্তবে আগুন ৬২ ঘণ্টারও বেশি সময় ধরে জ্বলতে থাকে। আগুনে ১২৬ থেকে ১৭৬ জন মানুষ নিখোঁজ রয়েছেন।
## ব্যবসায়িক প্রতিষ্ঠান
*দৈনিক সারাবাংলা এবং sarabangla.com
*গাজী হোম অ্যাপ্লায়েন্স
*গাজী কমিউনিকেশন লিমিটেড
*গাজী ডোর
*গাজী ফুড
*গাজী গ্রুপ ক্রিকেটার্স
*গাজী গ্রুপ চট্টগ্রাম ক্রিকেট দল
*গাজী নেটওয়ার্কস লিমিটেড
*গাজী পাইপ ফ্যাক্টরি
*গাজী পাম্প
*গাজী রিনিউএবল এনার্জি লিমিটেড
*গাজী ট্যাংক
*গাজী ট্যাংক ক্রিকেটারস (বর্তমানে নাম পরিবর্তিত হয়ে লিজেন্ডস অব রূপগঞ্জ)
*জিটিভি
*গাজী অটো টায়ারস
*গাজী টায়ার্স ক্রিকেট একাডেমি
*রূপগঞ্জ টাইগার্স

## তথ্যসূত্র

বিষয়শ্রেণী:১৯৭৪-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের সম্মিলিত কোম্পানি
২০২৫ আইসিসি পুরুষ টি২০ বিশ্বকাপ আফ্রিকা বাছাইপর্ব (অন্তিম পর্ব)

**২০২৫ আইসিসি পুরুষ টি২০ বিশ্বকাপ আফ্রিকা বাছাইপর্ব (অন্তিম পর্ব)** হল ২০২৬ আইসিসি পুরুষ টি২০ বিশ্বকাপ প্রতিযোগিতার জন্য আফ্রিকা অঞ্চলের বাছাইপর্বের অন্তিম পর্যায়ের প্রতিযোগিতা, যা ১৯ সেপ্টেম্বর থেকে ৪ অক্টোবর ২০২৫ পর্যন্ত জিম্বাবুয়েতে আয়োজিত হয়েছিল।

এই অঞ্চলের দক্ষিণ আফ্রিকা ক্রিকেট দল ২০২৪ বিশ্বকাপের সুপার এইটে ওঠার সুবাদে সরাসরি সুযোগ লাভ করেছে। এই প্রতিযোগিতার বিজয়ী ও রানার্স-আপ দল বিশ্বকাপে অংশগ্রহণ করতে পারবে। 

এই প্রতিযোগিতাতে ফাইনালে অংশগ্রহণকারী দুই দল জিম্বাবুয়ে ও নামিবিয়া বিশ্বকাপে উত্তীর্ণ হয়েছিল।

## দল
আফ্রিকান আঞ্চলিক বাছাইপর্বে মোট ১৮টি দল অংশগ্রহণ করেছিল, যাদেরকে দশটি দলের তিনটি লিগে ভাগ করা হয়েছিল এবং প্রতিটি লিগের চ্যাম্পিয়ন ও রানার্স-আপ আঞ্চলিক অন্তিম পর্বের অংশগ্রহণে সক্ষম হয়।

এছাড়া ২০২৪ আইসিসি পুরুষ টি২০ বিশ্বকাপ থেকে নামিবিয়া ও উগান্ডা সুপার এইটে না উত্তীর্ণ হওয়ায়, তাদের অন্তিম বাছাইপর্বে অবনমিত করা হয়েছিল, কিন্তু আঞ্চলিক বাছাইপর্ব থেকে ছাড় দেওয়া হয়।

## গ্রুপ পর্ব
### গ্রুপ এ

----

----

----

----

----

### গ্রুপ বি

----

----

----

----

----

## দ্বিতীয় পর্ব
### প্লে-অফ

----

----

----

### নক-আউট পর্ব


----

----

----

## তথ্যসূত্র

## বহিঃসংযোগ
* 

বিষয়শ্রেণী:২০২৬ আইসিসি পুরুষ টি২০ বিশ্বকাপ বাছাইপর্ব
মাদালেনা (২০২১ সালের চলচ্চিত্র)

***মাদালেনা*** হলো ২০২১ সালে মুক্তিপ্রাপ্ত একটি ব্রাজিলীয় অপরাধ ধারার নাট্যধর্মী চলচ্চিত্র যা মাদিয়ানো মারকেতি কর্তৃক পরিচালিত হয়েছে। এটি ছিল মারকেতির পরিচালনায় মুক্তি পাওয়া প্রথম চলচ্চিত্র। মারকেতি চিত্রনাট্যটি থিয়াগো গালেগো, থিয়াগো কোয়েলো এবং থিয়াগো ওর্তমানের সহযোগিতায় লিখেছিলেন। চলচ্চিত্রটি মাতো গ্রোসো দো সুলের দুরাদোসে চিত্রায়িত হয়েছিল।

## পটভূমি
ব্রাজিলের মধ্য-পশ্চিম অঞ্চলের একটি গ্রামীণ শহরে সয়াবিন ক্ষেতের মাঝখানে মাদালেনা নামে একজন রূপান্তরকামী মহিলার মৃতদেহ পাওয়া যায়। এরপর ফ্ল্যাশব্যাকের মাধ্যমে চলচ্চিত্রে মাদালেনার সাথে যুক্ত তিন ব্যক্তির গল্প বলা হয়: লুসিয়ানে, শহরতলির মেয়ে, এক দর্জি মহিলার কন্যা; ক্রিস্তিয়ানো, যার বাবা একজন বড় কৃষক এবং সিনেট প্রার্থী রাজনীতিবিদ; এবং বিয়াঙ্কা, একজন রূপান্তরকামী মহিলা ও মাদালেনার ঘনিষ্ঠ বন্ধু।

## অভিনেতা
* লুজিয়ান চরিত্রে নাতালিয়া মাজারিম
* ক্রিস্তিয়ানো চরিত্রে রাফায়েল দে বোনা
* বিয়াঙ্কা চরিত্রে পামেলা ইউলে
* মাদালেনা চরিত্রে ক্লোই মিলান

## মুক্তি
প্রযোজনা চলাকালীন, *মাদালেনা* ২০১৯ সালের সান সেবাস্তিয়ান আন্তর্জাতিক চলচ্চিত্র উৎসবে "ওয়ার্কিং ইন প্রোগ্রেস" বিভাগে প্রদর্শিত হয়েছিল। ২০২০ সালের ডিসেম্বরের মধ্যে, এটি পরবর্তী বছরের রটারডাম আন্তর্জাতিক চলচ্চিত্র উৎসবের জন্য নির্বাচিত হয়। ২০২১ সালের ৩ ফেব্রুয়ারী ৫০তম রটারডাম আন্তর্জাতিক চলচ্চিত্র উৎসবে চলচ্চিত্রটির প্রিমিয়ার অনুষ্ঠিত হয়। ২০২১ সালের ৯ ডিসেম্বর ব্রাজিলে এটি জনসাধারণের জন্য মুক্তি পায়, যদিও এর আগে ৭ ডিসেম্বর রিও ডি জেনিরোতে কিছু প্রদর্শনী অনুষ্ঠিত হয়েছিল।

## অভ্যর্থনা
পর্যালোচনা সমন্বয়কারী ওয়েবসাইট রটেন টম্যাটোসে চলচ্চিত্রটি ৮৩% ইতিবাচক রেটিং পেয়েছে; ৬টি পর্যালোচনার উপর ভিত্তি করে যার গড় ৭.৫/১০।

## তথ্যসূত্র

বিষয়শ্রেণী:২০২১-এ পরিচালনায় অভিষেক চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
ট্রান্স-ফুজজা

**ফান্ডাকজা ট্রান্স-ফুজজা** একটি পোলিশ এলজিবিটি অধিকার সংস্থা। এটি ২০০৮ সালের ফেব্রুয়ারিতে প্রতিষ্ঠিত হয়েছিল। এরা একটি জনস্বার্থ সংস্থার (ওপিপি) মর্যাদা অর্জন করেছে, যারা পোল্যান্ডে ট্রান্সজেন্ডারদের কল্যাণের জন্য কাজ করে।

## কার্যকলাপের ক্ষেত্র
ট্রান্স-ফুজজা পোল্যান্ডে ট্রান্সজেন্ডারদের জীবনযাত্রার মান উন্নত করতে এবং রূপান্তর প্রক্রিয়ার মাধ্যমে তাদের এবং তাদের আত্মীয়দের সহায়তা করার জন্য কাজ করে। এই ফাউন্ডেশনটি মানসিক সহায়তা প্রদান করে এবং সেইসঙ্গে বিচারিক লিঙ্গ পুনর্নির্ধারণ ও পরিবর্তনের অন্যান্য আইনি দিকগুলির জন্য আইনি পরামর্শ প্রদান করে। যেসমস্ত স্কুল এবং কোম্পানিগুলি তাদের নিজেদের কর্মীদের অন্তর্ভুক্তি সম্পর্কে শিক্ষিত করতে চায় এই সংস্থা তাদের জন্য প্রশিক্ষণ এবং কর্মশালাও পরিচালনা করে।https://queer.pl/news/205189/dziennikarze-gazety-wyborczej-po-serii-transfobicznych-artykulow-przejda-szkolenie-fundacji-trans-fuzja এরা স্থানীয় প্রতিষ্ঠানগুলিকে ট্রান্সজেন্ডারদের জন্য নিরাপদ স্থান দেওয়ার বিষয়ে সোচ্চার হতে উৎসাহিত করে।

ট্রান্স-ফুজজা লিঙ্গ অধ্যয়নের ক্ষেত্রে শিক্ষার প্রচার করে, প্রকাশনাগুলিতে অর্থায়ন করে এবং এমন পুস্তিকা তৈরি করে যা মানুষকে তাদের পরিবর্তনের প্রাথমিক পর্যায়ে পৌঁছোতে সাহায্য করে। ২০১৪ সালে ট্রান্স-ফুজজা পোল্যান্ডে ট্রান্সজেন্ডারদের স্বাস্থ্যসেবা পরিষেবা গ্রহণের অভিজ্ঞতার ওপর একটি গবেষণা পরিচালনা করে এবং ২০১৫ সালে স্কুলে রূপান্তরিত তরুণদের পরিস্থিতির ওপর একটি গবেষণা পরিচালনা করে।

২০০৯ সালে ট্রান্স-ফুজজা এবং হোমোফোবিয়ার বিরুদ্ধে প্রচার অভিযান  মিলিতভাবে পোল্যান্ডে বিদ্যমান পরিবার ও সম্পর্কের বৈচিত্র্য প্রদর্শনের জন্য একটি রেইনবো পরিবার উৎসবের আয়োজন করেছিল।

এটি ট্রান্সভীতি প্রতিরোধ এবং বৈষম্যমূলক আইন বাতিলের লক্ষ্যে প্রচারণাও সংগঠিত করে। ২০১২ সালে, ট্রান্স-ফুজজা, সংসদ সদস্য আনা গ্রোডজকার সাথে মিলে লিঙ্গ স্বীকৃতি আইনের একটি খসড়া তৈরি করে, যা ২০১৫ সালের ১০ই সেপ্টেম্বর সেজমে (পোল্যান্ডের সংসদ) পাস হয়। তবে, ২০১৫ সালের ২রা অক্টোবর তারিখে রাষ্ট্রপতি আন্দ্রেজ দুদা এই আইনটিতে ভেটো দিয়েছিলেন (বিশেষ ক্ষমতা প্রয়োগ) এবং শেষ পর্যন্ত এটি কার্যকর হয়নি।

২০১৩ সালের নভেম্বরে, পোলিশ ন্যায়পালের কার্যালয় "লিঙ্গ পুনর্নির্ধারণের ক্ষেত্রে ইউরোপীয় মান এবং ভালো অনুশীলন" শীর্ষক একটি সম্মেলনের আয়োজন করে, ট্রান্স-ফুজজা, আরপিও অ্যাডাম বোডনার এবং ইউরোপ কাউন্সিলের যৌথ উদ্যোগে এটি আয়োজিত হয়েছিল।

## সভাপতিগণ
ব্যবস্থাপনার মেয়াদ তিন বছর স্থায়ী হয়, এবং চেয়ারপারসন হিসেবে, ছিলেন:

* আনা গ্রডজকা - জুলাই ২০০৮ থেকে ডিসেম্বর ২০১১ পর্যন্ত
* লালকা পোডোবিনস্কা - ডিসেম্বর ২০১১ থেকে জুন ২০১৪ পর্যন্ত
* ভিক্টর ডিনারস্কি - জুন ২০১৪ থেকে জানুয়ারী ২০১৭ পর্যন্ত
* এডিটা বেকার - জানুয়ারী ২০১৭ থেকে মার্চ ২০২১ পর্যন্ত
* এমিলিয়া উইশনিউস্কা - মার্চ ২০২১ থেকে ২০২৩ 
* গ্রজেগোর্জ জাক - মার্চ ২০২৩ থেকে

## আরও দেখুন

* ট্রান্সজেন্ডার অধিকার আন্দোলন

## তথ্যসূত্র

বিষয়শ্রেণী:২০০৮-এ প্রতিষ্ঠিত সংগঠন
বিষয়শ্রেণী:পোল্যান্ড ভিত্তিক এএলজিবিটিকিউ সংগঠন
বিষয়শ্রেণী:পোল্যান্ডে এলজিবিটিকিউ রাজনৈতিক ওকালতি গোষ্ঠী
মাই গার্লফ্রেন্ড ইজ দ্য রেভল্যুশন

***মাই গার্লফ্রেন্ড ইজ দ্য রেভল্যুশন*** (স্প্যানিশ: ***Mi novia es la revolución***) হলো ২০২১ সালে মুক্তিপ্রাপ্ত একটি মেক্সিকান বয়ঃসন্ধিকালভিত্তিক প্রণয়ধর্মী চলচ্চিত্র যা মার্সেলিনো ইসলাস হের্নান্দেজ দ্বারা পরিচালিত এবং হের্নান্দেজ ও গাব্রিয়েলা ভিদাল কর্তৃক লিখিত হয়েছে। চলচ্চিত্রটিতে অভিনয় করেছেন সোফিয়া ইসলাস, আনা ভালেরিয়া বেসেরিল এবং ফ্লোর এদওয়ার্দা।

## সারসংক্ষেপ
বাবা-মায়ের বিচ্ছেদের পর সোফিয়া তার ছোট বোনকে নিয়ে একঘেয়ে জীবন কাটাচ্ছিল। এতই একঘেয়ে যে সে তার কিনসিয়ানিঞেরা উৎসবও (মেক্সিকোর সংস্কৃতিতে ১৫তম জন্মদিনের উৎসব) পালন করতে চায়নি। তবে তার জীবনে সবকিছু বদলে যায় যখন ইভা নামের এক বিদ্রোহী স্বভাবের মেয়ের সাথে তার দেখা হয়। ইভার মাধ্যমেই সোফিয়া ভালোবাসার স্বাদ পায় এবং এর সাথে আসা নানা হতাশাকেও অনুভব করে।

## অভিনেতা
এই চলচ্চিত্রে কাজ করা অভিনেতারা হলেন:

* সোফিয়া ইসলাস সোফিয়া চরিত্রে
* ইভা চরিত্রে আনা ভালেরিয়া বেসেরিল
* জিম চরিত্রে রেনাতা লোপেজ
* সারা চরিত্রে এদওয়ার্দা গুরোলা
* আমেলিয়া চরিত্রে মার্থা ক্লোদিয়া মোরেনো
* বেতো চরিত্রে মাউরো সানচেজ নাভারো
* মেলা চরিত্রে মাগদা ভিজকাইনো
* পেদ্রো হের্নান্দেজ
* ভেরোনিকা লাঙ্গার
* আনা লোরেনা রদ্রিগেজ
* ফ্লোর এদুয়ার্দা   গুরোলা
* পাকো রুয়েদা

## উৎপাদন
চলচ্চিত্রটির মূল চিত্রগ্রহণ শুরু হয়েছিল ২০২০ সালের ২৮শে আগস্ট  এবং শেষ হয়েছিল ২০২০ সালের ১৭ই সেপ্টেম্বর। চলচ্চিত্রগ্রহণ প্রক্রিয়াটি মেক্সিকোর লাস আরবোলেদাসে সম্পন্ন হয়।

## মুক্তি
২০২১ সালের ৪ঠা অক্টোবর ৩৬তম গুয়াদালাহারা আন্তর্জাতিক চলচ্চিত্র উৎসবে চলচ্চিত্রটির প্রিমিয়ার হয়েছিল, যেখানে এটি ম্যাগুয়ে পুরস্কারের জন্য প্রতিযোগিতা করে। ২০২১ সালের ১৭ই অক্টোবর, রোম চলচ্চিত্র উৎসবে চলচ্চিত্রটি মূল নির্বাচনের অংশ হিসেবে প্রদর্শিত হয়েছিল।

## প্রশংসা

## তথ্যসূত্র

## বহিঃসংযোগ
* 

বিষয়শ্রেণী:লেসবিয়ান সম্পর্কিত চলচ্চিত্র
বিষয়শ্রেণী:১৯৯৪-এর পটভূমিতে চলচ্চিত্র
বিষয়শ্রেণী:মেক্সিকোতে ধারণকৃত চলচ্চিত্র
বিষয়শ্রেণী:মেক্সিকোর পটভূমিতে চলচ্চিত্র
বিষয়শ্রেণী:২০২০-এর দশকের স্পেনীয় ভাষার চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
বিষয়শ্রেণী:২০২১-এর রোমান্টিক চলচ্চিত্র
বিষয়শ্রেণী:২০২১-এর এলজিবিটিকিউ সম্পর্কিত চলচ্চিত্র
বিষয়শ্রেণী:মেক্সিকোর প্রণয়ধর্মী চলচ্চিত্র
বিষয়শ্রেণী:মেক্সিকোর এলজিবিটিকিউ সম্পর্কিত চলচ্চিত্র
বিষয়শ্রেণী:২০২০-এর দশকের মেক্সিকোর চলচ্চিত্র
কেশেত রাবাইস

**কেশেত রাবাইস** হল রক্ষণশীল/মাসোর্তি রাব্বিদের একটি সংগঠন। ২০০৩ সালে এই সংগঠনের প্রতিষ্ঠা হয়। মেনাচেম ক্রেডিটার এই সংগঠনের সহ-প্রতিষ্ঠাতা ছিলেন। *কেশেত রাবাইসের*  সদস্যরা বিশ্বাস করতেন যে, সমকামী পুরুষ, সমকামী নারী, উভকামী এবং ট্রান্সজেন্ডার ইহুদিদের সমস্ত রক্ষণশীল ইহুদি মণ্ডলী এবং প্রতিষ্ঠানের পূর্ণ সদস্য হওয়ার অধিকার আছে। *কেশেত রাবাইস*  -এর সদস্যগন ইহুদি উৎস এবং ইহুদি মূল্যবোধ সম্পর্কিত তথ্যসমৃদ্ধ উপাদানের উপর ভিত্তি করে এই দাবি পেশ করেন যে এলজিবিটি ইহুদিরা সম্পূর্ণরূপে বৃহত্তর ইহুদি সম্প্রদায়েরই অংশ এবং উপযুক্ত সুযোগ পেলে তারা তাদের পেশাদার ক্ষেত্রে সমূহ উন্নতি করতে পারেন এবং সামাজিক নেতৃত্বদানে অগ্রনী ভূমিকা অর্জন করতে পারে।

সমকামী-বান্ধব রক্ষণশীল রাব্বি সম্প্রদায়ের মানুষদের মধ্যে যোগাযোগ ব্যাবস্থা সুদৃড় করার লক্ষ্য নিয়ে এই সংস্থার প্রতিষ্ঠা। বিশেষ করে রক্ষণশীল/মাসোর্তি ইহুদিরা যারা এলজিবিটি সম্প্রদায়ের হিতাকাঙ্খী, তাদেরকে নিয়ে এই সংগঠনটি প্রতিষ্ঠিত হয়েছিল।

কেশেত রাবাইস এলজিবিটি ইহুদি এবং তাদের সমর্থকদের নিয়ে গঠিত হয়েছিল। এলজিবিটি সম্প্রদায়ের মানুষদের ইতিবাচক ও সহানুভূতিশীল পরামর্শ এবং জরুরী তথ্য সরবারাহের জন্য রক্ষণশীল রাব্বিরা এই সংগঠনকে মাধ্যম বানিয়েছে। সংগঠনের রাব্বি সদস্যদের দায়িত্ব হল এলজিবিটি ইহুদীদের সহায়তা এবং জরুরী পরামর্শ প্রদান করা, সম্পূর্ণ গোপনীয়তার সঙ্গে মানসিক সহায়তা, হালাখিক (ইহুদি ধর্মীয় আইন সংক্রান্ত) সম্পর্কিত প্রশ্নের উত্তর প্রদান, এলজিবিটি সম্প্রদায়ের জন্য প্রাসঙ্গিক ধর্মীয় অনুষ্ঠান পরিচালনা এবং সমকামী-বান্ধব উপাসনালয়ের খোঁজ দেওয়ার ব্যবস্থা রয়েছে। এছাড়াও বৃহত্তর ইহুদি সমাজের মধ্যে যে সকল সহায়ক সংস্থাগুলি রয়েছে তাদের সঙ্গেও যোগাযোগের পথ তৈরি করে দেয় কেশেত রাবাইস সংস্থা।

রাব্বিদের পাশাপাশি ক্যান্টর গোষ্ঠীর লোকেরাও একইভাবে এই সংস্থাকে সমর্থন জানাতে শুরু করেছে। আরও অনেক মানুষ এখন কেশেত রাবাইস গোষ্ঠী এবং তাদের কার্যকলাপের প্রতি আগ্রহ প্রকাশ করছে।

## অবস্থা
কেশেত রাবাইস রাব্বিদের একটি মুক্ত সমিতি। সংগঠনটির ওয়েবসাইটটি ২০০৫ সালের ২৭ জুন চালু করা হয়েছিল এবং এই ওয়েবসাইট তৈরির পর ১০০ জনেরও বেশি রাব্বি এই দলে যোগ দিয়েছিলেন।

## তথ্যসূত্র

বিষয়শ্রেণী:আন্তর্জাতিক এলজিবিটিকিউ সংগঠন
বিষয়শ্রেণী:২০০৩-এ প্রতিষ্ঠিত সংগঠন
প্রে অ্যাওয়ে

***প্রে অ্যাওয়ে*** হলো ২০২১ সালে মুক্তিপ্রাপ্ত একটি আমেরিকান তথ্যচিত্র যা ক্রিস্টিন স্টোলাকিস কর্তৃক প্রযোজিত এবং পরিচালিত হয়েছে। চলচ্চিত্রটি রূপান্তর থেরাপির বেঁচে যাওয়া ভুক্তভুগী এবং এই প্রক্রিয়ার প্রাক্তন সমর্থকদের কাহিনী বর্ণনা করে। জেসন ব্লাম এবং রায়ান মারফি এতে নির্বাহী প্রযোজক হিসেবে কাজ করছেন।

২০২১ সালের ১৬ই জুন ট্রাইবেকা চলচ্চিত্র উৎসবে চলচ্চিত্রটির বৈশ্বিক প্রিমিয়ার হয়। ২০২১ সালের ৩ আগষ্ট এটি নেটফ্লিক্সে মুক্তি পায়।

## সারসংক্ষেপ
চলচ্চিত্রটি রূপান্তর থেরাপির শিকার ব্যক্তি এবং এর সাবেক সমর্থকদের জীবন তুলে ধরে। এতে দেখা যায়, কিছু সমর্থক অন্যদের প্রতি তাদের পূর্ববর্তী আচরণের জন্য অনুশোচনা করছেন, আবার কেউ কেউ নিজেদের প্রকৃত পরিচয় (যেমন: সমকামী, রূপান্তরকামী ইত্যাদি) প্রকাশ্যে আনছেন।

## মুক্তি
*প্রে অ্যাওয়ে*-র বৈশ্বিক প্রিমিয়ার হয় ২০২১ সালের ১৬ই জুন ট্রাইবেকা চলচ্চিত্র উৎসবে। পরবর্তীতে, নেটফ্লিক্স চলচ্চিত্রটির বিতরণ স্বত্ব অর্জন করেছিল। এটি ২০২১ সালের ২৪শে জুন, এএফআই ডক্সেও প্রদর্শিত হয়েছিল। শুরুতে এটি ২০২০ সালের এপ্রিলে ট্রাইবেকা চলচ্চিত্র উৎসব এবং টেলুরাইড চলচ্চিত্র উৎসবে প্রদর্শিত হওয়ার কথা ছিল, তবে তা বাতিল হয়ে যায়। অবশেষে চলচ্চিত্রটি ২০২১ সালের ৩রা আগস্ট মুক্তি পায়।

## সমালোচকদের অভ্যর্থনা
পর্যালোচনা সমষ্টিকারী ওয়েবসাইট রটেন টম্যাটোসে, *প্রে অ্যাওয়ে* ৯৪% ইতিবাচক রেটিং পেয়েছে; ৩২টি পর্যালোচনার ভিত্তিতে যার গড় রেটিং ৮.৪০/১০। সাইটটির সমালোচকদের ঐক্যমত্যে বলা হয়েছে, "*প্রে অ্যাওয়ে* তথাকথিত রূপান্তর থেরাপির দ্বারা সৃষ্ট ক্ষতির একটি সহানুভূতিশীল চিত্র উপস্থাপন করে - যা শুধু এর বিষয়বস্তু নয় বরং এর সমর্থকদের উপরও আলোকসম্পাত করে"। মেটাক্রিটিক-এ চলচ্চিত্রটি ৬ জন সমালোচকের পর্যালোচনার উপর ভিত্তি করে ১০০-এর মধ্যে পরিমানকৃত গড় মানের ভিত্তিতে ৭১ নম্বর পেয়েছে, যা "সাধারণত অনুকূল পর্যালোচনা" মান নির্দেশ করে।

### প্রশংসা

## তথ্যসূত্র

## বহিঃসংযোগ
* 

বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২১-এর প্রামাণ্য চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
এলজিবিটি বুকস টু প্রিজনার্স

**এলজিবিটি বুকস টু প্রিজনার্স** যা সংক্ষেপে **এলজিবিটি বিটিপি** নামে পরিচিত, এটি একটি স্বেচ্ছাসেবক-পরিচালিত অলাভজনক সংগঠন যার সদস্যরা সমগ্র মার্কিন যুক্তরাষ্ট্রের কারাবন্দী এলজিবিটি সম্প্রদায়ের মানুষদের বিনামূল্যে পঠনপাঠনের সমগ্রী এবং বই সরবরাহ করে। এই সংস্থাটি ম্যাডিসন, উইস্কন্সিন -এ অবস্থিত। ২০০৬ সালে *উইসকনসিন বুকস টু প্রিজনার্স*  সংস্থার একটি শাখা সংগঠন হিসেবে এই সংস্থার প্রতিষ্ঠা হয়। *এলজিবিটি বিটিপি*  সংগঠন কারাবন্দী এলজবিটি সম্প্রদায়ের নিকট শিক্ষার আলো পৌছে দেওয়ার জন্য আবিরাম কাজ করে চলেছে। এই সংস্থা বিগত ১৫ বছরেরও বেশি সময় ধরে তেরো হাজারেরও বেশি এলজিবিটি কারাবন্দীর কাছে বই ও পঠনপাঠনের জন্য সামগ্রী প্রেরন করেছে।

*এলজিবিটি বুকস টু প্রিজনার্স*  বা *এলজিবিটি বিটিপি*  সংগঠনের প্রতিষ্ঠাতা হলেন স্বেচ্ছাসেবক ডেনিস বার্গেন। তিনি তার নিজস্ব বাড়িতে এই সংস্থার ভিত্তিপ্রস্তর স্থাপনা করেছিলেন। *এলজিবিটি বিটিপি*  সংগঠনের সদস্য সংখ্যা সময়ের সাথে বৃদ্ধি পেতে থাকে এবং একটি নতুন স্থানে সংস্থার কারযনির্বাহী দপ্তরের প্রতিস্থাপন জরুরী হয়ে ওঠে। ২০১৩ সালে *এলজিবিটি বিটিপি* -এর কার্যনির্বাহী দপ্তর *রেইনবো বুকস্টোর কোঅপারেটিভ*  -এর একটি ভূগর্ভস্থ ঘরে স্থানান্তরিত হয়। ২০১৬ সাল পর্যন্ত *এলজিবিটি বিটিপি*  সংগঠনের সদস্যরা সেখান থেকেই তাদের সংস্থার কার্যক্রম পরিচালনা করত। ২০১৬ সালে *রেইনবো বুকস্টোর* বন্ধ হয়ে যায় এবং *এলজিবিটি বিটিপি*  -এর সদস্যরা তাদের সদর দপ্তর ম্যাডিসনের *সোশ্যাল জাস্টিস সেন্টার ইনকিউবেটরে*  স্থানান্তরিত করে।

*এলজিবিটি বিটিপি*  অন্যান্য বিভিন্ন এলজিবিটি মানবাধিকার সংগঠন, নেতা এবং শিক্ষা প্রতিষ্ঠানের সাথে অংশীদারিত্বের মাধ্যমে যুক্ত আছে। তারা তহবিল সংগ্রহ, দান, বই সংগ্রহ এবং সচেতনতা বৃদ্ধির কাজে নিযুক্ত। উইনোনা স্টেট ইউনিভার্সিটির সাথেও তারা একজোট হ্যে বিভিন্ন সামাজিক কাজ করেছেন। লরা জেন গ্রেস এবং জ্যানেট মকের মতো জনপ্রিয় ব্যাক্তিরা এই সংস্থার সাথে যুক্ত আছেন।

## তথ্যসূত্র


বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন
বিষয়শ্রেণী:২০০৭-এ প্রতিষ্ঠিত সংগঠন
ট্রান্সজেন্ডার এডুকেশন অ্যাডভোকেটস অফ উটাহ

**ট্রান্সজেন্ডার এডুকেশন অ্যাডভোকেটস (টিইএ) অফ উটাহ** হল একটি ৫০১(গ)(৩) নিবন্ধিত অলাভজনক সংস্থা, এটি উটাহের সল্ট লেক সিটিতে অবস্থিত। এটি উটাহ রাজ্যে ট্রান্সজেন্ডার এবং এলজিবিটি অধিকার আন্দোলনের সাথে জড়িত।

## ইতিহাস
২০০৩ সালে উৎপত্তি হওয়া, উটাহের টিইএ গঠিত হয়েছিল উটাহ প্রাইড সেন্টারের অধীনস্থ একটি অলাভজনক সংস্থার ছাতার নিচে। ২০০৩ থেকে ২০০৬ সাল পর্যন্ত, উটাহের টিইএ ট্রান্সজেন্ডারদের সাথে যোগাযোগ এবং তাদের প্রশিক্ষিত করা শুরু করে, তাদের প্রচারণার মধ্যে রয়েছে উটাহতে আন্তর্জাতিক ট্রান্সজেন্ডার স্মরণ দিবস (টিডিওআর)-এর পৃষ্ঠপোষকতা করা। ২০০৬ সাল থেকে এখন পর্যন্ত, উটাহের টিইএ, স্থানীয় এবং জাতীয় ট্রান্সজেন্ডার ও মিত্র গোষ্ঠীগুলির সাথে সহযোগিতা করে এই অনুষ্ঠানের আয়োজন করে আসছে। ২০০৯ সালে, উটাহের টিইএ আনুষ্ঠানিকভাবে উটাহ প্রাইড সেন্টার থেকে আলাদা হয়ে যায় এবং তাদের নিজস্ব অলাভজনক মর্যাদা পাওয়ার জন্য আবেদন করে। এটি ২০১০ সালে মঞ্জুর করা হয়েছিল।

উটাহের টিইএ জনসাধারণকে শিক্ষিত করতে, এলজিবিটি সম্প্রদায়ের পক্ষে প্রচার করতে এবং কুসংস্কার ও বৈষম্য দূর করতে কাজ করে।

২০১১ সালে, কনি আনাস্ট-ইনম্যানকে সংস্থার নির্বাহী পরিচালক হিসেবে নির্বাচিত করা হয়। তিনি ২০১৫ সালের ১৫ই জুন তারিখে পদত্যাগ করার আগে পর্যন্ত এই পদে দায়িত্ব পালন করেছেন, এরপর নতুন নির্বাহী পরিচালক হিসেবে তৎকালীন বোর্ড সভাপতি ডঃ ক্যান্ডিস মেটজলারের হাতে তিনি দায়িত্ব হস্তান্তর করেন। ভাইস চেয়ারম্যান অ্যালেক্স পি. মিলার ২০১৫ সালের ২২শে অক্টোবর তারিখে তাঁর মৃত্যুর আগে পর্যন্ত বোর্ডের চেয়ারম্যান ছিলেন।

উটাহের টিইএ-তে নয়জন ভোটাধিকারপ্রাপ্ত বোর্ড সদস্য রয়েছেন।

২০২০ সালের ২৩শে জানুয়ারী তারিখে, উটাহের টিইএ ঘোষণা করে যে, প্রথমবারের মতো, তাদের নির্বাহী পরিচালক পদটি একটি বেতনভোগী পদ হবে, স্বেচ্ছাসেবকের পদ নয়। ডঃ ক্যান্ডিস মেটজলারকে এই পদ পূরণের জন্য নির্বাচিত করা হয়েছিল।

## টিডিওআর ২০১৩

টিইএ এবং উটাহের অন্যান্য এলজিবিটি গোষ্ঠীগুলির সমর্থনে, সল্ট লেক সিটির মেয়র রাল্ফ বেকার ২০১৩ সালের ২০শে নভেম্বর তারিখটিকে "উটাহের আন্তর্জাতিক ট্রান্সজেন্ডার দিবস" ঘোষণা করেন, এটি উটাহ সরকারি অফিস কর্তৃক বার্ষিক অনুষ্ঠানের প্রথম জনসমক্ষে স্বীকৃতি।

প্রথম টিডিওআর উটাহের টেলরসভিলে অনুষ্ঠিত হয়েছিল,  সেখানে মূল বক্তা ছিলেন সল্ট লেক সিটি পুলিশ প্রধান ক্রিস বারব্যাঙ্ক।

## তথ্যসূত্র

## বহিঃসংযোগ

* আর্কাইভ করা পূর্ববর্তী ওয়েবসাইট

বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন
আনা গ্রোডজকা

**আনা গ্রোডজকা** (জন্ম ১৬ই মার্চ ১৯৫৪) একজন পোলীয় রাজনীতিবিদ। একজন ট্রান্স মহিলা হিসেবে, তিনি ২০১১ সালের পোলিশ সংসদ নির্বাচনে বাম-উদারপন্থী পালিকোট আন্দোলনের প্রার্থী হয়ে সেজম-এ নির্বাচিত হন। তিনি পোল্যান্ডের প্রথম প্রকাশ্যে ঘোষিত ট্রান্সজেন্ডার সংসদ সদস্য ছিলেন, এবং বিশ্বব্যাপী জাতীয় সংসদের তৃতীয় প্রকাশ্য ট্রান্সজেন্ডার সদস্য ছিলেন। তাঁর আগে নিউজিল্যান্ডে জর্জিনা বেয়ার (১৯৯৯-২০০৫ সালে দায়িত্ব পালনকালে) এবং ইতালিতে ভ্লাদিমির লুক্সুরিয়ার (২০০৬-২০০৮) প্রকাশ্যে আসেন। ২০১৩ সালের নভেম্বরে নিকি সিনক্লেয়ার (২০০৯-২০১৫ মেয়াদে) নিজেকে প্রকাশ্যে না আনা পর্যন্ত তাঁকেই সংসদের একমাত্র অবশিষ্ট ট্রান্সজেন্ডার সদস্য বলে মনে করা হত।

২০১৪ সালের জুন মাসে, গ্রোডজকা পোল্যান্ডের গ্রিন পার্টিতে যোগ দেন কিন্তু এক বছর পরে দল ছেড়ে দেন। ২০১৯ সালে, তিনি পিপিএসের সদস্য হন, কিন্তু দলের চেয়ারম্যানের সমালোচনা করার পরপরই তিনি দল ত্যাগ করেন।

## জীবনী
গ্রোডজকা ১৯৫৪ সালে ওয়ারশের কাছে ওটওকে জন্মগ্রহণ করেন। রূপান্তরের কথা প্রকাশ্যে স্বীকার করার আগে, তিনি বিবাহিত ছিলেন (স্ত্রী: গ্রাজিনা) এবং তাঁর একটি পুত্র ছিল। ২০০৭ সালে বিবাহবিচ্ছেদের পর তিনি ২০০৯ সালে রূপান্তরিত হন।

গ্রোডজকা ওয়ারশ বিশ্ববিদ্যালয়ের পোলিশ ইউনাইটেড ওয়ার্কার্স পার্টির সদস্য এবং পোলিশ ছাত্র ইউনিয়নের একজন রাজনৈতিক প্রশিক্ষক ছিলেন। পরবর্তীতে তিনি একজন উদ্যোক্তা হয়েছিলেন এবং প্রকাশনা, মুদ্রণ শিল্প ও চলচ্চিত্র নির্মাণে কাজ করেছিলেন।

২০০৮ সালে, তিনি ট্রান্স-ফুজজা ফাউন্ডেশনের সহ-প্রতিষ্ঠা করেন এবং এর প্রথম সভাপতি হন। এই সংস্থা পোল্যান্ডে ট্রান্সজেন্ডারদের জীবনযাত্রার মান উন্নত করতে এবং রূপান্তর প্রক্রিয়ার মাধ্যমে তাদের এবং তাদের আত্মীয়দের সহায়তা করার জন্য কাজ করে। এই ফাউন্ডেশন বিচারিক লিঙ্গ পুনর্নির্ধারণ এবং পরিবর্তনের অন্যান্য আইনি দিকগুলির জন্য মানসিক সহায়তা এবং আইনি পরামর্শ প্রদান করে।

## তথ্যসূত্র

## বহিঃসংযোগ

*  (পোলীয়)

বিষয়শ্রেণী:জীবিত ব্যক্তি
বিষয়শ্রেণী:১৯৫৪-এ জন্ম
বিষয়শ্রেণী:২১শ শতাব্দীর পোলীয় নারী রাজনীতিবিদ
বিষয়শ্রেণী:ট্রান্সজেন্ডার ব্যবসায়ী
এমিলি উইলিস

**এমিলি উইলিস** একজন প্রাক্তন মার্কিন পর্নোগ্রাফিক চলচ্চিত্র অভিনেত্রী। তিনি ২০১৯ সালের মে মাসে *পেন্টহাইজ* পেট অফ দ্য মান্থ নির্বাচিত হন এবং ২০২১ সালে বর্ষসেরা নারী অভিনেত্রীসহ একাধিক এভিএন পুরস্কার অর্জন করেছেন।

## পেশাজীবন
### পর্নোগ্রাফিক চলচ্চিত্র
উইলিস ২০১৭ সালে পর্নোগ্রাফি শিল্পে যোগ দেওয়ার পর থেকে প্রায় ৭০০টিরও বেশি চলচ্চিত্রে অভিনয় করেছেন। ২০১৮ সালে গার্লসডুপর্ন-এ তার দুইটি যৌনদৃশ্য মুক্তি পায়। পরে যৌন উদ্দেশ্যে মানব পাচার নিয়ে এফবিআইয়ের একটি তদন্তের মধ্যে এর কয়েকজন মালিক ও কর্মী প্রতারণার জন্য দোষী প্রমানিত হলে প্রতিষ্ঠানটি বন্ধ হয়ে যায়। উইলিস এক্সবিআইজেড-কে বলেন, "আমি শুরু থেকেই জানতাম যে দৃশ্যগুলোর ব্যাপারে আমাকে মিথ্যা বলা হচ্ছে" এবং "এটা আমার কাছে কোনো ব্যাপার ছিল না, আমি তারপরেও পর্ন করতে চেয়েছিলাম।"

উইলিস ২০১৮ সালের শুরুতে লাস ভেগাস ও পরে লস অ্যাঞ্জেলেসে বসবাস শুরু করেন। তিনি ২০১৯ সালের মে মাসে পেন্ট হাউজ পেট অফ দ্য মান্থ নির্বাচিত হন।
২০২০ সালের মে মাসে, তিনি জুলস জর্ডান প্রযোজিত *দ্য ইন্সেটিবল এমিলি উইলিস* চলচ্চিত্রে প্রথমবারের মত দ্বৈত অনুপ্রবেশ দৃশ্যে অভিনয় করেন।

### মূলধারার মিডিয়া

২০২২ সালের এপ্রিলে, উইলিস এডি আলকাজারের থ্রিলার চলচ্চিত্র *ডিভিনিটি*ত অভিনয়ের জন্য উইলিসের নাম ঘোষণা করা হয়। পেস্ট-এর জ্যাকব ওলার চলচ্চিত্রটির পর্যালোচনায় বলেন "পর্ন তারকা এমিলি উইলিসকে নিয়ে একটি দীর্ঘ যৌন দৃশ্য ক্লান্তিকরভাবে নীরস", তবে স্ক্রিন র‍্যান্টের নাদির সামারা চলচ্চিত্রটির প্রশংসা করে লেখেন যে, উইলিস, সেইসাথে কারুচে ট্রান, বেলা থোর্ন এবং মোয়েসেস আরিয়াসের অভিনয়, "এমন সুর দেয় যা *ডিভিনিটি*কে এই বছর আপনি যা কিছু দেখবেন তার থেকে আলাদা করে"।

২০২৩ সালে উইলিস মার্কিন হেভি মেটাল ব্যান্ড স্লিপনটের গ্র্যামি পুরস্কারের জন্য মনোনীত হওয়া একক গান "হাইভ মাইন্ড"-এর মিউজিক ভিডিওতে অভিনয় করেছেন।

২০২১ সালের ১২ অক্টোবরে উইলিস কয়েকটি টুইটার পোস্টের প্রেক্ষিতে জিয়ানা ডিওর, অ্যাড্রিয়া রে এবং অন্যান্য ১০ জন অজ্ঞাত ব্যক্তির বিরুদ্ধে ৫ মিলিয়ন ডলারের মানহানির মামলা করেন। মামলাটি ২০২২ সালে প্রত্যাহার করা হয়।

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯০-এর দশকে জন্ম
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
বিষয়শ্রেণী:পেন্টহাউস পেটস্
বিষয়শ্রেণী:আর্জেন্টিনীয় বংশোদ্ভূত মার্কিন ব্যক্তি
বিষয়শ্রেণী:সান ডিয়েগোর অভিনেত্রী
বিষয়শ্রেণী:১৯৯৯-এ জন্ম